Baráttufólk í loftslagsmálum og stjórnmálamenn hafa lýst hóflegri ánægju með samkomulag sem stjórnvöld í Bandaríkjunum og Kína sögðust í gær hafa náð um samvinnu í loftslagsmálum.
Í samkomulaginu segir að ríkin vilji fá metnaðarfulla niðurstöðu af loftslagsráðstefnunni í Glasgow. Heimurinn þurfi að styrkja Parísarsamkomulagið og halda hækkun meðalhita jarðar innan 1,5 stiga.
Kína og Bandaríkin segjast í ályktuninni ætla að vinna saman að mótun stefnu um að lækka kostnað við orkuskipta og um orkuflutninga. Þau ætla að hvetja til nýtingar sólarorku og annarra grænna orkugjafa og draga úr orkusóun. Þá ætla Bandaríkjamenn að gera raforkukerfi sitt laust við losun gróðurhúsalofttegunda fyrir árið 2035 og Kínverjar að draga hraðar úr kolabrennslu.
Ennfremur sammælast Kínverjar og Bandaríkjamenn um áherslu á að draga úr losun metans, meðal annars með bættum mælingum á metanlosun og að deila upplýsingum í málaflokknum.
Greina má greina hóflega ánægju með þetta samkomulag sem telja verður óvænt þar sem samskipti Bandaríkjanna og Kína hafa verið stirð á undanförnum misserum.
Genevieve Maricle, loftslagsmálastjóri alþjóðlegu náttúruverndarsamtakanna World Wildlife Fund í Bandaríkjunum, segir samkomulagið vekja vonir um að enn sé hægt að takmarka hlýnun við eitt og hálft 1,5 stig. Kevin Rudd, fyrrverandi forsætisráðherra Ástralíu, segir að ályktunin sé mikilvæg í ljósi sambands ríkjanna tveggja.
Bandaríkin og Kína náðu í gær samkomulagi um samstarf í loftslagsmálum. Stjórnmálamenn og baráttufólk lýsa hóflegri ánægju með það.